kardosdrur/scandi-wiki huggingface dataset:
Aage Strüwing

Aage Strüwing (1913 i København – 1989) var en dansk reklame- og arkitekturfotograf. Strüwing er især kendt som fotografen, der i sort-hvid har foreviget en lang række af modernismens danske hovedværker, bl.a. Radiohuset, mange af Arne Jacobsens bygninger etc.

Han var søn af tjener Carl Wilhelm Strüwing (2. oktober 1874 in Aunslev Sogn, Fyn – ?) og Dora Hansen.

Sønnen Jørgen Strüwing, som fortsatte virksomheden, har deponeret Strüwing Reklamefoto's arkiv i Kort- og Billedafdelingen, Det Kongelige Bibliotek. Arkivet omfatter optagelser fra 1941 til 2001.

Kilder 
 Strüwing Reklamefoto's arkiv - Arkiveret i Det Kongelige Bibliotek, Kort og Billedafdelingen.
 Slægtsside

Fotografer fra Danmark
Danskere i 1900-tallet
Personer fra København
Taarnby vandforsyning

Tårnby Vandværk ligger på Gemmas Allé i Tårnby. Det er bygget ca. 1935 og består af 2 vandtanke, iltningstrappe, værksteds og administrationsbygninger. Vandværket er i dag et A/S men dog stadig 100% kommunalt ejet. Tårnby Forsyning A/S indvinder ca. 1 million m3 vand pr. år via 10 egne boringer, og får leveret ca. 3 million m3 fra København.

Eksterne kilder og henvisninger 
 Tårnby Forsyning A/S

Bygninger, konstruktioner og anlæg i Tårnby Kommune
Vandforsyning
Tekniske anlæg
Martinus Christian de Klauman

Martinus Christian de Klauman (5. februar 1784 – 9. marts 1837) var en dansk søofficer.

Han var søn af kaptajn Gregorius de Klauman (24. november 1744 – 23. december 1788) og Anna Barbara Charlotte f. Thye (1755 – 29. januar 1798). Klauman blev sekondløjtnant i Marinen 1805, premierløjtnant 1811, kaptajnløjtnant 1818 og kaptajn 1828. Som ung officer ansattes han ved kanonbådsflotillen ved Elben og bestod her 1809 under konvojeringen mellem Glückstadt og Ejderen 3 ærefulde træfninger med de engelske krydsere. Ligeledes havde han 1813 en kamp ud for Büsom med 6 kanonbåde mod 10 engelske, af hvilke det lykkedes ham at skyde de 2 i sænk og forjage de andre. 1814-15 var Klauman næstkommanderende på briggen Bornholm i Middelhavet og Vestindien; efter sin tilbagekomst ansattes han som indrulleringsofficer på Femern. 1824-25 chef for briggen St. Croix i Vestindien og Middelhavet og 1828 chef for briggen St. Thomas på et lignende togt. Senere foretog han talrige rejser til udlandet for sit helbreds skyld. 1837 udnævntes Klauman til chef for korvetten Diana, men døde 9. marts, inden skibet var afsejlet. 1812 blev Klauman gift med Emilie Dorothea Drewsen, datter af papirfabrikant Johan Christian Drewsen. Ægteskabet blev snart opløst ved separation.

Han er begravet på Holmens Kirkegård.

Kilder 
 C. With, "Martinus Christian de Klauman", i: C.F. Bricka (red.), Dansk Biografisk Lexikon, København: Gyldendal 1887-1905.

Søofficerer fra Danmark
Danskere i 1800-tallet
Personer i Englandskrigene fra Danmark-Norge
Martinus Christian
Personer i Dansk Biografisk Leksikon
Knud Gregorius de Klauman

Knud Gregorius de Klauman (2. oktober 1711 i København – 23. december 1762 sammesteds) var en dansk højesteretsdommer og godsejer.

Han blev sekretær i Danske Kancelli, 1741 assessor i Højesteret og 1747 justitsråd. 18. december 1749 blev han optaget i adelstanden og fik sat et "de" foran sit navn.

27. oktober 1741 ægtede han i Holmens Kirke Ulricha Sophie Mouritzen (1721 i København – 9. juni 1790 i København). Han ejede Bonderup, gården Amagertorv 6 og lystgården Ulrikkenborg (opkaldt efter hustruen) i Kongens Lyngby.

Han er begravet på Holmens Kirkegård.

Kilder 
 Data hos Finn Holbek

Højesteretsdommere fra Danmark
Danskere i 1700-tallet
Knud Gregorius
Personer fra København
Godsejere fra Danmark
Klauman

de Klauman er en dansk lavadelig brevadelsslægt, der stadig blomstrer.

Bryggeren og handelsmanden Peter Klauman (1637-1710) var far til Gregorius Klauman (30. november 1678 – 3. september 1752), der var etatsråd, bryghusforvalter ved Kongens Bryghus, direktør i Asiatisk og Vestindisk-guineisk Kompagni.

Dennes søn, Højesteretsassessor Knud Gregorius Klauman (1711-1762) blev adlet 18. december 1749. Han var gift med Ulricha Sophie Mouritzen (1721 – 9. juni 1790). Af hans 4 sønner efterlod kun to afkom. Den ældste, Gregorius de Klauman (24. november 1744 – 23. december 1788), kaptajn, gift med Anna Barbara Charlotte Thye (1755 – 29. januar 1798), havde 2 sønner, men hans afkom på mandslinjen er uddød. Han var bl.a. far til Martinus Christian de Klauman (1784-1837).

Den yngste søn af Knud Gregorius de Klauman, Frederik Vilhelm de Klauman (1755-1826), generalkrigskommissær og toldkasserer i Nyborg, var gift med Dorothea Albech (død 1816). Hans sønner var:

 Gregorius Nicolai de Klauman (1791-1863), byfoged og rådmand i Odense, kammerherre, Ridder af Dannebrog og Dannebrogsmand. Af sit ægte­­skab med Jacobine Margrethe Caroline Tvermoes efterlod han kun en datter, Annette Dorothea Wilhelmine Theodore de Klauman (6. januar 1828 -), der blev gift med kammerherre, ritmester Bardenfleth (1825-1874).
 Sophus Christian de Klauman (1794-1852), justitsråd, amtsforvalter i Assens, gift med Marie Cathrine Tvermoes, børn:

 Annathea Hedevig Caroline de Klauman (6. januar 1833 – ), gift med sogne­­­præst til Tilst og Kasted i Aarhus Stift Henrik Adolph Krøyer.
 Frederik Jacob Gregorius Hjelm de Klauman (10. juli 1834 – 7. marts 1904), borgmester i Store Heddinge og herredsfoged i Stevns og Fakse Herreder, gift med Emma Gustave Marie Landkilde. Børn: Knud Gregorius Landkilde de Klauman (15. januar 1865 – ); Elisabeth Catharine de Klauman (24. oktober 1869 – ), indskrevet i Roskilde Kloster; Einar Johannes de Klauman (20. januar 1876 – ); Rudolph Johannes Emil de Klauman (20. marts 1877 – ).
 Sophus Christian de Klauman (20. august 1836 -), købmand i Buenos Aires.
 Elise Nicoline Charlotte Claudine de Klauman (13. august 1840 – 1864), gift med fhv. landfoged på Sild Ferdinand Emil Tornø Tvermoes.

Litteratur 
 Holger Hansen, Meddelelser om Slægten Klauman, 1922.

Kilder 
 Beskrivelse i Dansk Adelskaldender 1878

 
Adelsslægter fra Danmark
Global Association of International Sports Federations

Global Association of International Sports Federations er en paraplyorganisation for alle (Olympiske og ikke-olympiske) internationale sportsforbund samt arrangører af multi-sport og sport-relaterede internationale sammenslutninger. SportAccord er en international sportsorganisation med 91 'full members' (internationale sportsforbund) og 16 tilknyttede medlemmer (organisationer, der udfører aktiviteter i tilknytning til internationale sportsforbunde).

Mission og Værdier 
SportAccord er paraplyorganisation for både olympiske og ikke-olympiske internationale sportsforbund samt arrangørerne af internationale sportsbegivenheder og i denne anledning leverer ekspertise i for eksempel anti-doping.

Ved at arrangere multi-sports arrangementer, bringes lignende sportsgrene sammen. SportAccords mål er, at fremme medlemmerne og medlemmerne synlighed.

Definition af Sport 
SportAccord har udviklet en definition på sport der afgøre, om et ansøger-forbund kan betragtes som et international sportsforbund.

SportAccord definition på sport er følgende:

 Sporten skal indeholde et element af konkurrence.
 Sporten må ikke afhængig af elementet "held".
 Sporten må ikke udgøre en unødig risiko for sundhed og sikkerhed for sine atleter eller deltagere.
 Sporten må på ingen måde være skadelige for noget levende væsen.
 Sporten må ikke være afhængig af udstyr, der er leveret af en enkelt leverandør.

Medlemskab 
SportAccord tilbyder to former for medlemskab. Den ene form for medlemskab er 'Full Member', mens den anden form for medlemskab er 'Associate Member'.

Oversigt over 'Full Members'

Optegnelse over præsidenter for GAISF/SportAccord 
 1967-1969: W. Berge Phillips
 1969-1986: Thomas Keller
 1986-2004: Un Yong Kim
 2004-2013: Hein Verbruggen
 2013-: Marius Vizer

Referencer

Eksterne henvisninger 
 Den officielle hjemmeside for SportAccord

Etableret i 1967
IOC
Sportsorganisationer
Tissø Pastorat

Tissø Pastorat er et pastorat i Kalundborg Provsti, Roskilde Stift med de tre sogne:
Sæby Sogn
Hallenslev Sogn
Buerup Sogn
I pastoratet er der tre kirker
Sæby Kirke
Hallenslev Kirke
Buerup Kirke

Pastorater i Roskilde Stift
Llancanelo Lagune

Llancanelo Lagune (spansk: Laguna de Llancanelo) er et vådområde med et areal på
650 km² beliggende i Departamento Malargüe i den sydlige del af provinsen Mendoza i Argentina, 75 km fra byen Malargüe, i 1.280 meter over havets overflade, i den tørre region nær Andesbjergene i grænsen mellem regionerne Cuyo og Patagonien.

Referencer 
 Laguna de Llancanelo  — Informationblad om Ramsar Vådområder.
 Laguna de Llancanelo  på PatrimonioNatural.com. 

Argentinas geografi
Naturområder
Ramsarområder
Nordvestfalster Pastorat

Nordvestfalster Pastorat er et pastorat i Falster Provsti, Lolland-Falsters Stift med de fem sogne:
Nørre Vedby Sogn
Stadager Sogn
Brarup Sogn
Vålse Sogn
Kippinge Sogn

I pastoratet er der seks kirker
Nørre Vedby Kirke
Gyldenbjerg Kirke
Stadager Kirke
Brarup Kirke
Vålse Kirke
Kippinge Kirke

Pastorater i Folkekirken
Iker Muniain

Iker Muniain Goñi,[], (født 19. december 1992 i Pamplona, Spanien) er en spansk fodboldspiller, der spiller som kantspiller hos La Liga-klubben Athletic Bilbao. Han har spillet for klubben hele sin seniorkarriere, samt en stor del af sine ungdomsår.

Muniain fik sin debut for Athletic den 30. juli 2009 i et Europa League opgør mod BSC Young Boys, og blev dermed i en alder af kun 16 år, syv måneder og elleve dage den yngste spiller nogensinde til at repræsentere klubben i en officiel kamp. Den 4. oktober samme år blev han den yngste målscorer i den spanske ligas historie, da han i en alder af 16 år og 289 dage scorede i et 2-2 opgør mod Real Valladolid.

Referencer

Eksterne henvisninger 

 Athletic Bilbao spillerinfo

Fodboldspillere fra Spanien
Fodboldspillere fra Athletic Bilbao
Personer fra Pamplona
Frederiksberg Søndre Pastorat

Frederiksberg Søndre Pastorat er et pastorat i Frederiksberg Provsti, Københavns Stift med de to sogne:
Frederiksberg Sogn
Solbjerg Sogn

2. december 2012 opgik Frederiksberg Slotssogn, som også hørte til pastoratet, i Frederiksberg Sogn.

I pastoratet er der tre kirker
Frederiksberg Slotskirke
Frederiksberg Kirke
Solbjerg Kirke

Pastorater i Københavns Stift
Loulou fra Montmartre

Loulou fra Montmartre (Loulou de Montmartre) er en fransk tegnefilmserie i 26 afsnit fra 2008. Serien er blevet sendt med dansk tale på DR Ramasjang og DR1

Handling 

Loulous mor render rundt i gaderne i Montmartre i Paris sammen med Loulou som spædbarn. Hun er på flugt fra manden med sølvstokken, men hun efterlader sit barn hos præsten Fader Menard i Montmartre og flygter selv om bord på et stort skib. Loulou vokser op hos en af præstens venner, som bliver Loulous barnepige. Loulou kommer på kostskole, men da Menard dør, har den onde kvindelige skoleleder al magt over Loulou, og hun udnytter det til at sende Loulou på arbejde på en café som kartoffelskræller, mens hun selv får lønnen. Senere møder Loulou en god ven ved navn Gaby, som kommer til at være til stor hjælp. Hun har også en god veninde ved navn Charlotte, som hjælper Loulou ved at lede manden med sølvstokken på vildspor. Men han er for snu og finder ud af, at han er blevet snydt, og går igen på jagt efter Loulou. Gaby får arbejde som redaktør for en kendt avis i Montmartre men lever livet farligt.

Loulou finder ud af, at hun er datter af en afdød adelig mand. Hun er hertuginde! Senere møder hun den onde Baron de Boisrobert og hendes oldemor. Loulou finder sin oldemor ved en udspionering af Boisrobert ved en fest på slottet. Baron de Boisrobert vil gøre alt for, at Loulou's navn bliver fjernet fra hendes oldemors testamente efter hendes pludselige hjerteslag, hvor hun døde. Manden med sølvstokken finder ud af hvem Loulou er, og han bærer på en hemmelighed.

Efterfølgende finder Loulou sin mor, som bor i Amerika. Landet hvor Loulou senere kommer til at bo. Loulous mor vender tilbage til Paris. Manden med sølvstokken kommer hen til Loulous mor. Loulou tror han skal kidnappe hende, så hun prøver at slå ham, men det lykkes ikke. Loulous mor siger, at det er hendes far, men det tror Loulou ikke på, fordi i alle de år har hun troet, at manden med sølvstokken dræbte hendes far. Hun løber hen til stedet, hvor alle troede hun var druknet. Faren siger til Loulou, at hun ikke skal være bange. Han fortæller at Manden med sølvstokken og han selv sloges, og de faldt ned fra et bjerg. Han landede på Manden med sølvtokken og var heldig ikke at dø. Familien er atter samlet igen, men da faren bliver beskyldt for mord, er han nød til at stikke af. 
Så begynder Loulou at græde. Hun går ned til et springvand, hvor Gaby kommer og beroliger hende. Han fortæller at hendes far gemmer sig. Så kysser de, baronen ser det og siger, at det ikke er det sidste de har set til ham.

Danske stemmer

Øvrige danske stemmer 

 Lise Koefoed 
 Chresten Speggers 
 Mads Knarreborg 
 Per Linderoth 
 Signe K. Hjort
 Valdemar Tvarnø 
 Johanne Louise Schmidt 
 Morten Hemmingsen 
 Gaia Munoz Rosbjerg
 Peter Zhelder 
 Frida M. Reynberg

Eksterne henvisninger 
 

Tv-serier fra Frankrig
Animerede tv-serier
Rollmops

Rollmops er en tysk sildespecialitet, der stammer fra Berlin.

Rollmops tilberedes af sildefilet, som har ligget i en lage af eddike og salt i ca. 35 dage. Den færdigmarinerede filet rulles traditionelt omkring et fyld af agurk og løg, men fyldet kan undertiden også indeholde græskar, kapers, sennep, hvidkålssalat eller sauerkraut (surkål). Rollmopsen holdes sammen af et par træspyd, hvorfor det er sædvane at spise rollmopsen uden brug af bestik.

Rollmops findes også i en stegt og en røget variant, hvor sildefileten steges eller ryges, inden den rulles omkring fyldet.

Eksterne henvisninger 

Mad fra Tyskland
Maieutik

Maieutik (eller majeutik; af græsk maieutikos 'jordemodergerning') er et begreb eller metode som filosoffen Sokrates anvendte sig af i sin erkendelsesteori. Tanken er at hjælpe den anden med at "føde" de tanker vedkommende bærer på, er svanger med. Mennesket bærer sandheden i sig som det skal lære at kende, og det skal selv opdage den.

Man har senere kaldt denne kunst for den sokratiske metode, den maieutiske metode eller jordemodermetoden. Læreren lokker latent kundskab frem med spørgsmål ud fra elevens egne præmisser, ikke ved at give svarene. Meningen er at den kundskab der kommer frem i en dialog skal opfattes som selvfrembragt viden og ikke som kundskab der kommer udefra.

Kierkegaard var inspireret af Sokrates; følgende citat bringes ofte i pædagogiske sammenhænge:

 "... al sand Hjælpen begynder med en Ydmygelse; Hjælperen maa først ydmyge sig under Den, han vil hjælpe, og herved forstaa, at det at hjælpe er ikke det at herske, men det at tjene, at det at hjælpe ikke er at være den Herskesygeste men den Taalmodigste, at det at hjælpe er Villighed til indtil videre at finde sig i at have Uret, og ikke at forstaa hvad den Anden forstaar.

Referencer

Eksterne henvisninger 
 "Jordemoderen som maieutiker" (pdf-format), artikel af Jacob Birkler, filosof, formand for Etisk Råd

Erkendelsesteori
Pædagogik
Tobias Hysén

Glenn Tobias Hysén (født 9. marts 1982 i Göteborg, Sverige) er en svensk fodboldspiller, der spiller som kant eller alternativt offensiv midtbane hos IFK Göteborg. Han har tidligere spillet for blandt andet BK Häcken, Djurgården og engelske Sunderland. Han er søn af den tidligere svenske landsholdsstjerne Glenn Hysén.

Landshold 
Hysén står (pr. april 2018) noteret for 34 kampe og ti scoringer for Sveriges landshold, som han debuterede for i 2005.

Titler 

Svensk mesterskab
 2005 med Djurgården

Svensk pokalturnering
 2004 og 2005 med Djurgården
 2008 med IFK Göteborg

Referencer

Eksterne henvisninger 

Fodboldspillere fra Sverige
Fodboldspillere fra BK Häcken
Fodboldspillere fra Djurgårdens IF Fotboll
Fodboldspillere fra Sunderland A.F.C.
Fodboldspillere fra IFK Göteborg
Personer fra Göteborg
Deltagere ved det europæiske mesterskab i fodbold 2012
Stellan Nilsson

Stellan Nilsson (22. maj 1922 – 2003) var en svensk fodboldspiller, der som midtbanespiller på Sveriges landshold var med til at vinde guld ved OL i 1948 og bronze ved VM i 1950. I alt nåede han at spille 17 landskampe og score fire mål.

Nilsson spillede på klubplan primært i hjemlandet hos Malmö FF. Han havde også ophold i Italien hos Genoa samt i Frankrig hos både Angers SCO og Olympique Marseille.

Referencer

Eksterne henvisninger 

Fodboldspillere fra Sverige
Fodboldspillere fra Malmö FF
Fodboldspillere fra Angers OSC
Fodboldspillere fra Olympique Marseille
Miami Horror

Miami Horror er et electro-pop-band fra Australien.

Kilder 

Musikgrupper fra Australien
Musikgrupper fra 2007
Egon Jönsson

Egon Jönsson (født 8. oktober 1921, død 19. marts 2000) var en svensk fodboldspiller, der var midtbanespiller på Sveriges landshold i samlet 22 kampe, hvor han scorede ni mål.

Jönsson spillede på klubplan i hjemlandet hos Malmö FF. Her nåede han at spille 200 kampe og var med til at vinde fire svenske mesterskaber samt fem pokalsejre.

Som landsholdsspiller debuterede han i 1946 og scorede to mål i sin første kamp. Han var med til både OL i 1948 og 1952, men han opnåede ikke spilletid i disse turneringer, og han fik således ikke medaljer, som kun tilfaldt de spillere, der spillede med. Til gengæld fik han spilletid til VM i 1950, hvor Sverige vandt bronze, og han spillede med i tre kampe mod henholdsvis ,  og . Han spillede sin sidste landskamp i 1952.

Efter afslutningen af den aktive karriere blev Jönsson en succesrig holdleder for Malmö FF, hvor højdepunktet var finalen i Europacuppen for mesterhold 1979 mod Nottingham Forest.

Titler 

Allsvenskan
 1949, 1950, 1951 og 1953 med Malmö FF

Svenska cupen
 1944-45, 1946-47, 1947-48, 1951-52 og 1953-54 med Malmö FF

Referencer 

Fodboldspillere fra Sverige
Fodboldspillere fra Malmö FF
Deltagere for Sverige ved sommer-OL 1948
Deltagere for Sverige ved sommer-OL 1952
Börje Leander

Oscar Börje Leander (7. marts 1918 – 30. oktober 2003) var en svensk fodboldspiller, der som midtbanespiller på Sveriges landshold var med til at vinde guld ved OL i 1948 i London. I alt nåede han mellem 1941 og 1950 at spille 23 landskampe og score fire mål.

Leander spillede på klubplan i hjemlandet hos AIK Stockholm. Han fik sin debut for holdet 23. april 1939, og var i 1949 og 1950 med til at vinde den svenske pokalturnering.

Titler 

Sveriges Pokalturnering
 1949 og 1950 med AIK Stockholm

OL
 1948 med Sverige

Referencer 

Fodboldspillere fra Sverige
Fodboldspillere fra AIK Fotboll
Deltagere for Sverige ved sommer-OL 1948
Olympiske mestre fra Sverige
Sinuhe ægypteren

Sinuhe ægypteren er en roman skrevet af den finske forfatter  Mika Waltari i 1945. Den  handler om lægen Sinuhes liv i ca. 1390-1335 f.Kr. Gennem Sinuhe og hans livshistorie fortælles om livet i Egypten på Nefertiti og senere Tutankhamons tid, hvor religionen ændres fra troen på flere guder til troen på en gud Aton, hvor Farao er guds søn.

Litteratur fra Finland
Litteratur i 1945
Romaner
Gösta Sandberg

Gösta Oskar Leonard Sandberg (født 6. august 1932, død 27. april 2006) var en svensk idrætsmand, der først og fremmest var kendt som fodboldspiller, der spillede som angriber. Han var blandt andet med til at vinde bronze ved OL i 1952 i Helsingfors. I alt nåede han at spille 52 landskampe og score ti mål. Han var desuden bandy- og ishockeyspiller og spillede på landsholdet i begge disse sportsgrene; han var med til at vinde EM-bronze i ishockey 1961.

Sandberg med tilnavnet "Knivsta" efter sin fødeby spillede på klubplan stort set hele sin karriere i alle tre sportsgrene hos Djurgården. Han blev i 1956 kåret til Årets fodboldspiller i Sverige, og han spillede 300 kampe for Djurgården med 70 mål som følge. Han debuterede i fodbold for Djurgården som 19-årig og spillede sin sidste kamp for klubben i 1966, hvor han dermed sikrede sit sidste af fire svenske mesterskab. I begyndelsen af sin karriere spillede han venstre wing, men senere blev han flyttet tilbage på banen som venstre centerhalfback.

Han debuterede på fodboldlandsholdet i 1951, og 30. maj 1952 scorede han i en kamp mod  et spektakulært mål i 3-1-sejren. Ved OL 1952 i Helsinki var Sandberg med til at vinde bronzemedaljer. Han spillede alle kampe og scorede svenskernes første mål i 3-1-sejren over  i kvartfinalen. 

Han var med til at vinde seks svenske mesterskaber i ishockey i træk 1958-1963. I ishockey opnåede han 8 og i bandy 3 landskampe. Da han i 1961 blev udtaget til VM i ishockey, opstod der en konflikt med fodboldforbundet, men det endte med, at han tog med til VM, hvor Sverige blev nummer fire og samtidig vandt EM-bronze (de to mesterskaber blev afholdt som ét stævne). Bandy var den sport, han fortsatte længst med, idet han fortsatte til han var omkring 50 år.

Sandberg var sideløbende med og efter sin aktive karriere fodboldtræner. Ligesom på spillerniveau var han tilknyttet Djurgården, men var også i to omgange ansvarshavende for IF Brommapojkarna.

Referencer

Eksterne henvisninger 
 

Fodboldspillere fra Sverige
Fodboldspillere fra Djurgårdens IF Fotboll
Fodboldtrænere fra Sverige
Ishockeyspillere fra Sverige
Deltagere for Sverige ved sommer-OL 1952
Olympiske bronzemedaljevindere fra Sverige
Bandyspillere fra Sverige
Mod Solnedgangen

"Mod Solnedgangen" er første single fra Nik & Jays fjerde studiealbum Engle eller Dæmoner. Singlen blev udgivet 21. februar 2011.

Hitliste

Certifikationer 

!scope="col" colspan="3"|Streaming
|-

Referencer

Eksterne Links
Lyrikken til Mod Solnedgangen

Singler fra 2011
Nummer-et hits i Danmark
Sange fra 2010
Nik & Jay
Erik Nilsson

Erik Nilsson (6. august 1916 – 9. september 1995) var en svensk fodboldspiller, der som venstre back på Sveriges landshold var med til at vinde guld ved OL i 1948 og bronze ved VM i 1950. Han deltog også ved VM i 1938, og nåede i alt at spille 57 landskampe.

Nilsson spillede på klubplan hele sin karriere i hjemlandet hos Malmö FF. Her var han med til at vinde hele fem svenske mesterskaber og fem pokaltitler. Han blev i 1950 kåret til Årets fodboldspiller i Sverige. I alt spillede Nilsson 320 kampe for Malmö i perioden 1934-1953.

Erik Nilsson debuterede på landsholdet i bronzekampen ved VM i 1938 mod , som svenskerne tabte 2-4. Ved OL 1948 spillede Nilsson alle kampe for Sverige, der vandt guld. Han spillede desuden alle fire kampe, som Sverige spillede ved OL 1952, hvor det blev til svensk bronze.

Ved VM i fodbold 1950 var Nilsson svenskernes anfører, og han spillede samtlige fem kampe i turneringen, hvor Sverige vandt bronzemedaljer. Han var anfører i 37 af sine 57 landskampe, der blev spillet i perioden 1938-1952.

Titler 

Allsvenskan
 1944, 1949, 1950, 1951 og 1953

Svensk Pokalturnering
 1944, 1946, 1947, 1951 og 1953

Referencer 

Fodboldspillere fra Sverige
Fodboldspillere fra Malmö FF
Deltagere for Sverige ved sommer-OL 1948
Olympiske mestre fra Sverige
Olympiske bronzemedaljevindere fra Sverige